batteri
        
         (militærvesen)
Store norske leksikon,Samfunn,Forsvar og sikkerhet,Militærvesen,Hær og landforsvar
Batteri er artilleriets grunnenhet (avdeling), som svarer til et kompani i de fleste våpenarter og eskadron i kavaleriet. Batteriet er den minste ildtekniske enhet.
I feltartilleriet skiller man mellom feltartilleribatteri og stabsbatteri. Feltartilleribatteriet, som normalt har seks kanoner, har elementer for internt samband, ildledelse og forsyningstjeneste. Stabsbatteriet er oppsatt for å lede flere, vanligvis tre, feltartilleribatteriers manøvrering og ild. I stabsbatteriet inngår feltmåle-, sambands-, ildledelses- og forsyningselementer samt mållokaliseringselementer som radar- og flytropp.I kystartilleriet har et batteri som regel fra to til fire skyts med tilhørende sambands- og ildledningselementer. I luftvernartilleriet i Norge er et kanonbatteri oppsatt med åtte skyts. Antall ildenheter som inngår i et rakettbatteri, varierer med type raketter. Kanon- og rakettbatterier har radar for varsling og ildledelse. Småkalibrede kanoner brukes for forsvar mot lavtflygende fly. Les mer i Store norske leksikon artilleri